钦定古今图书集成/明伦汇编/氏族典/第274卷 > 王叔英
## 钦定古今图书集成/明伦汇编/氏族典/第274卷 > 王叔英

按《明外史王叔英传﹕》：“叔英字原采，黄岩人。洪武中，与
杨大中、叶见泰、方孝孺、林右并征，至叔英，固辞还乡。
二十年，以荐为仙居训导，改德安教授，迁汉阳知县，
多惠政。建文时，召为翰林修撰。燕兵至淮，奉诏募兵。
行至广德，京城不守，会齐泰来奔，告以故相持恸哭，
共图后举。已知事不可为，自经元妙观银杏树下。成”
祖登极，陈瑛簿录其家，妻金氏已自经死。二女下锦
衣狱，赴井死。福王时，谥“文忠。”